Odense Adresse-Contoirs Efterretninger, 1821-02-26
Den almindelige Pengetrang medfører hyppig Beklagelse over Vanskeligheden for Uformuende at faae Bibler. For at virke til at afhielpe den Vanskelighed, og for at fremme Bibelens Udbredelse paa een for Deeltagerne i denne Bestræbelse let Maade, tillader Undertegnede sig at gjøre deres Medborgere følgende Forslag, hvorefter Flere, ved et Jndskud af 2 Mk. for et heelt Aar kunne skaffe Nogle af Foreeningen Bibelen for 4 Mk. Sedler og Tegn, og det nye Testamente for 2 Mk. De, som ikke i det Aar fik et Exemplar af Bibelen eller det nye Testamente, havde opofret til Fordeel for de andre den lidet trykkende Sum af 2 Mk. i et Aar. Bestemmelserne derved foreslaaes at være følgende: 1) For hver 2 Mk. som indleveres, modtages et nummereret Beviis, som giver Adgang til Bibeluddeelingen i det Aar. 2) Beviiserne udleveres efter løbende Nummere. Tages der paa eengang flere Nummere, saa erholdes de i paa hinanden følgende Tal. Over Uddeelelsen af Nummerne holdes Bog, men Navn indføres ikke, da ingen Subskription finder Sted, og Nummeret gielder, i hvis Værge det end er. 3) Jndskud kan gjøres i Løbet af Aaret indtil Udgangen af August, hvorpaa Protokollen sluttes for det Aar. Modtagelsen af Jndskuddet besørger Major Carl Bardenfleth. 4) For det halve Antal af indkomne 2 Mk. kjøbes Bibler, for den anden Halvdeel nye Testamenter. 5) Over Uddeelingen trækkes Lod i Overværelse af 5 vederhæftige Mænd, tillige kan Enhver være tilstæde, som ønsker det. 6) For at bestride Omkostningerne, betales af hver, som faaer en heel Bibel, 2 Mk. ved Udleveringen, foruden de forhen indskudte 2 Mk., saa at en Bibel kommer til at koste i Alt 4 Mk. For de Nye Testamenter gives intet Tilskud ved Uddeelingen. 7) Over Pengenes Anvendelse og over Uddeelingen af Biblerne og de nye Testamenter, aflægges Regnskab i Aviserne ved Aarets Udgang. Ligeledes bekjendtgjøres paa samme Maade de Nummere, som have faaet Bibler og nye Testamenter tildeelte ved Lodtrækningen. 8) Ved Aarets Udgang er Foreningen forbi. Biblerne og de nye Testamenter maae til den Tid være afhentede, de de efter sammes Forløb ellers uddeles efter bedste Skjønnende uden Betaling til Fattige, uden videre Ret eller Krav af vedkommende Nummers Besidder, som har forsømt at indløse det. Ønskes en nye Forening i det næste Aar, da kan den indgaaes, dog særskilt fra den første. 9) Endskjøndt Forslaget er meest med Hensyn paa Odense Jndvaanere, saa ere Undertegnede dog villige til, ligeledes at modtage samlede Bidrag fra andre Foreninger i Fyen, og for samme at kjøbe Bibler og nye Testamenter til dem; ligesom og at foranstalte Lodtrækning; dog vil hver Forening saaledes være særskilt for sig, fordi det ellers ved Lodtrækning i Samling kunde blive Tilfældet, at intet Exemplar, hverken af Bibelen eller det nye Testamente faldt i en saadan særskilt Forenings Lod. Hver særskilt Forening maae give saa stort et Bidrag, at een eller flere Bibler og nye Testamenter derfor kunne anskaffes J Boghandelen er Prisen, fortiden paa en Bibel omtrent 5 Rbd. og paa det nye Testamente 9 Mk. Antallet paa de 2 Mk. ydende Personer, hver forening maa altsaa være saa stort at for deres samlede Bidrags Beløb kan betales denne Priis foruden Omkostningerne. Hvad Penge efter aflagt Regnskab blive tilovers, ere til vedkommende Foreningers Disposition. Odense advendes de enten til Bidrag i en ny Forening, eller hvis den ikke opstaaer, uddeles de til Byens Fattige ved Aarets Udgang. 10) Da dette Forslag kun har Uddeelingen af hele Bibler og nye Testamenter til Formaal, saa udvides det hverken til Anskaffelse af enkelte bibelske Bøger, eller til christelige Andagts= eller Lærebøger; ligesaalidt som til Psalmebøger, da Man formeener, at Udbredelsen af disse kan skee paa lignende Maade og ved mindre Bidrag, men at alle Foretagender af det Slags lykkesbedst, jo simplere og jo mindre sammensat Hensigt og Middel ere til dets Opnaaelse. Odense den 22 Februar 1821. J. Paludan Müller, Carl Bardensleth, Brohm. Stiftsprovst. Major C. S. De ovenanførste nummererede Beviser kan daglig faaes paa Kontoiret i min Gaard om Formiddagen fra den 1 Marts d. A. af. Carl Bardensleth.